Skont rapporti mit-Times of Malta konfermati indipendentament minn Newsbook.com.mt , iż-żjara tal-Papa Franġisku f'Malta mhix se ssir din is-sena. Mir-rapporti ħareġ li r-raġuni li ż-żjara ġiet postposta kienet minħabba tħassib li jistgħu jitilgħu l-każijiet tal-Covid-19, kif ukoll il-possibbiltà li titħabbar elezzjoni ġenerali f'Malta. Intqal ukoll li skont sorsi tal-Gvern, waħda mill-kriterji tal-Vatikan kienet li ż-żjara tal-Papa ma ssirx qrib l-elezzjoni. Ġimagħtejn ilu, il-Membru Parlamentari Ewropew tal-Partit Laburista Alfred Sant qal li ma jaħsibx li hi idea tajba li ż-żjara tal-Papa f'Malta sseħħ qabel tkun inżammet l-elezzjoni ġenerali li jmiss. Mhix idea tajba li l-Papa jiġi Malta qabel elezzjoni – Sant Il-Papa kellu jżur Malta f'Mejju tas-sena l-oħra, imma ż-żjara tiegħu ġiet posposta minħabba l-pandemija tal-Covid-19. Dan tħabbar fi stqarrija mill-Arċidjoċesi ta' Malta. Kien ġie spjegat li dan sar bi qbil mal-awtoritajiet Maltin u mal-Knisja Kattolika fil-pajjiż. Posposta ż-żjara tal-Papa Franġisku f'Malta Il-poplu Malti kien qed jipprepara bi ħġaru sabiex jilqa' fi ħdanu lill-Papa Franġisku. Saħansitra kienu nfetħu l-applikazzjonijiet għat-tfal u adulti biex jissieħbu mal-kor li kellu jitwaqqaf fl-okkażjoni taż-żjara tal-Papa. Jinfetħu l-applikazzjonijiet għall-kor għaż-żjara tal-Papa Fil-bidu ta' Settembru li għadda, il-Papa żvela li l-ewwel fil-programm taż-żjarat tiegħu fl-Ewropa hemm is-Slovakkja, imbagħad jixtieq imur Ċipru, il-Greċja u Malta. Dan kien qalu f'intervista li kellu mal-ġurnalist Spanjol Carlos Herrera ppubblikata fuq Vatican News. Il-Papa jtenni li jrid jiġi Malta: Id-data mhix konfermata Intant, il-Kurja tal-Arċisqof kienet qalet li d-data taz-zjara tal-Papa f'Malta titħabbar ladarba din tiġi kkonfermata.